NaiveNeuron/SloPal huggingface dataset:
Kollár, Boris, predseda NR SR (2022-10-06):
Prosím, prezentujme sa a hlasujeme. (Ruch v sále.) (Hlasovanie.) Prítomných 129 poslancov, za 44, proti 28, zdržali sa 2, nehlasovalo 55. (Potlesk.) Konštatujem, že Národná rada sa uzniesla, že nebude pokračovať v rokovaní o návrhu zákona. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení. Je to tlač 1005 (správne tlač 1105, pozn. red.), bod 13 schváleného programu. Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, pani poslankyni Márii Šofranko, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 1105.)
Karahuta, Jaroslav, poslanec NR SR (2023-06-20):
Vážený pán predseda, v rozprave k uvedenému návrhu zákona som vystúpil ja, pričom som podal aj pozmeňujúci a doplňujúci návrh. Keďže bol dnes v rozprave podaný pozmeňujúci a doplňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Kozelová, Monika, poslankyňa NR SR (2021-06-30):
Juraj, ty si pripomenul očkovanie na prasaciu chrípku. Ja teraz pripomeniem jeden príbeh z roku 2017, keď vo februári tohto roku odleteli na Kubu minister financií Kažimír s ministrom zdravotníctva Druckerom a cieľ cesty bola deblokácia kubánskeho dlhu. Tá sa deblokovala aj tým, že priviezli sem liek Heberprot pre cukrovkárov na tzv. diabetickú nohu za niekoľko miliónov eur. Slovensko bolo jedinou krajinou v Európskej únii, ktorá liek používala. Liek nikdy neprešiel európskym ani slovenským schvaľovacím procesom. Štátny ústav na kontrolu liečiv sa k tomu len vyjadril, že neregistrovaný liek sa na Slovensku môže doviezť len cez mimoriadny dovoz, schvaľuje ho ministerstvo zdravotníctva. Ten neregistrovaný liek s veľmi pochybnými klinickými testami mal dokonca podporu a bol ospevovaný v médiách ako zázrak. Nikto nepožadoval schválenie nejakou liekovou agentúrou. Nie, naopak, všetko bolo v úplnom poriadku. Po roku sa začali u pacientov objavovať nežiaduce účinky. Liek stiahli, šupli niekde do pivnice a zlikvidovali. Všetko sa ututlalo! Prečo orgány činné v trestnom konaní doteraz nevypočúvali ani poslanca Fica, ani Druckera? Nikto ich nežaloval za zločin všeobecného ohrozenia ani ťažkého ublíženia na zdraví. A nikto od nich nepožaduje 5 mil. eur, ktoré vyhodili do luftu! Máte pravdu, oni by mali byť zalezení niekde v kúte a modliť sa. (Potlesk.)
Laurenčík, Milan, podpredseda NR SR (2022-06-28):
Ďakujem veľmi pekne. Jedna faktická poznámka na vaše vystúpenie. Pán poslanec Štefan Kuffa, nech sa páči.
Kuriak, Milan, poslanec NR SR (2020-11-24):
Ďakujem pekne. Termín hlasovania bude dnes o 17. hodine.
Klus, Martin, doterajší podpredseda NR SR (2020-03-20):
Vyhlasujem rozpravu o tomto bode programu za skončenú. Skôr ako pristúpime k vykonaniu voľby, chcem pripomenúť, že podľa čl. 89 ústavy predsedu Národnej rady Slovenskej republiky volí v tajnom hlasovaní Národná rada nadpolovičnou väčšinou všetkých poslancov. Prosím, aby sme pristúpili k tajnému hlasovaniu. Postupovať budeme podľa volebného poriadku obdobným spôsobom ako pri predchádzajúcom tajnom hlasovaní. Dovoľte mi ešte, vážené panie poslankyne, vážení páni poslanci, aby som opäť pripomenul, že svoju voľbu vyjadríte tak, že na hlasovacom lístku pri mene a priezvisku kandidáta zakrúžkujete tú alternatívu, za ktorú hlasujete, a teda „za“, „proti“, „zdržiavam sa hlasovania“. Prosím overovateľov, aby sa ujali svojej funkcie a dohliadli na priebeh tajného hlasovania. Súčasne ich prosím, aby hlasovali ako prví. Dámy a páni, pristúpime k tajnému hlasovaniu a na ten čas teda prerušujem schôdzu Národnej rady. (Akt tajného hlasovania.)
J. Burian, poslanec: (2008-06-18):
Návrh záverečného účtu Slovenskej republiky a návrhy rozpočtov kapitol štátneho záverečného účtu 2007 pridelil predseda Národnej rady týmto výborom na prerokovanie do 12. júna 2008 a tým, že posledný o ňom bude rokovať Výbor Národnej rady pre financie, rozpočet a menu. Zároveň gestorský výbor podľa § 79 ods. 4 zákona č. 350/1996 Z. z. o rokovacom poriadku Národnej rady v znení neskorších predpisov uznesením č. 334 zo dňa 17. júna, po prvé, schválil spoločnú správu výborov Národnej rady Slovenskej republiky, po druhé, navrhol Národnej rade Slovenskej republiky podľa § 26 ods. 1 zákona Národnej rady Slovenskej republiky o rokovacom poriadku vysloviť súhlas, aby predseda Najvyššieho kontrolného úradu Ján Jasovský uviedol stanovisko Najvyššieho kontrolného úradu k návrhu záverečnej správy, a po tretie, určil poslanca Jozefa Buriana za spoločného spravodajcu výboru a poveril ho predniesť spoločnú správu výborov na schôdzi Národnej rady v druhom čítaní a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnej správe ihneď po ukončení rozpravy k nej. Pani podpredsedníčka, skončil som, poprosím, otvorte rozpravu.
K. Sárközy, poslankyňa: (2002-06-21):
Gestorský výbor odporúča Národnej rade hlasovať spoločne o bodoch 1, 3 a 4, uvedených v časti IV spoločnej správy a odporúča ich schváliť. I. Presperín, podpredseda NR SR: Hlasujeme o tomto návrhu pani poslankyne. Hlasujte, páni poslanci aj panie poslankyne. (Hlasovanie.) Prítomných poslancov je 95, za 90, proti nie je nikto, zdržali sa 3, nehlasovali 2. Konštatujem, že tie návrhy zo spoločnej správy boli schválené. Ďalej.
Heger, Eduard, poslanec NR SR (2017-10-18):
Ďakujem pekne. Ja len krátko. Pán Muňko, ja ďakujem teda, že ste nakoniec vystúpili, lebo ste už iste o tom pochybovali. Myslím si, že nabudúce je dobré sa zapísať do tej písomnej, pretože naozaj ste toho chceli povedať veľa. Ja som bol teda zvedavý, lebo ste avizovali, že teda budete o tom viacej hovoriť. Ďakujem aj za to, že ste teda hovorili o tom začiatku, ako to vlastne s elektrárňami bolo. Aj keď teda by som chcel len reagovať na to, že to neni úplne merito veci, pretože my sme vlastne celé, celá naša reakcia, aj cez tie tlačové besedy aj k čomu to vlastne vyhrotili až do tejto mimoriadnej schôdzi, bolo práve o tej odmene. A možno by ste reagovali aj na to, len nevyšiel vám čas. Takže chápem to, ďakujem teda. Chcel som vám len poďakovať za to, že ste vystúpili, za to, že ste teda povedali aj fakty. No a škoda, že sme vás nemohli dopočúvať.
M. Hort, podpredseda NR SR: (2008-01-30):
Ďalej vystúpi pán poslanec Tomáš Galbavý. Nech sa páči.
P. Hrušovský, predseda NR SR: (2003-11-06):
V. Tkáč, poslanec: Áno, v rámci osobitného hlasovania hlasovanie spoločné a ako celok ich neschváliť.
Bugár, Béla, podpredseda NR SR (2018-06-14):
Na vystúpenie pána poslanca s faktickými dvaja. Pani poslankyňa Remišová.
Sloboda, Vladimír, poslanec NR SR (2018-10-24):
Ďakujem pekne. Toto je dosť podstatný rozdiel v tomto pozmeňujúcom návrhu. V pôvodnom návrhu pána Jakaba znamenalo by to to, že tento návrh sa bude týkať, táto novela zákona sa bude týkať len nových starostov a primátorov. Teraz podľa tohto návrhu sa to týka aj súčasných opätovne. To znamená, že tam sa v postate nič nemení, naozaj to len posúvate o mesiac, ale týka sa to všetkých súčasných starostov a primátorov miest. Takže v čom vidíte rozdiel, na čo ste si to potom posúvali o mesiac? Už ste to mohli mať odhlasované a nemuseli ste si robiť takýto pozmeňovák.
P. Hrušovský, podpredseda NR SR: (2002-04-04):
Pristúpime k tretiemu čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. Pýtam sa pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak. Preto vyhlasujem rozpravu o tomto bode programu za skončenú. Prosím pána spoločného spravodajcu, aby uviedol návrh záverečného uznesenia.
Zahorčák, Viliam, poslanec NR SR (2024-04-17):
Navrhujem, aby sme o tomto hlasovaní, o tomto návrhu zákona hlasovali dnes o sedemnástej.
Poliačik, Martin, poslanec NR SR (2014-05-27):
Toto, čo sa tu teraz pácha, pani podpredsedníčka, je čisté svinstvo! Legislatívne svinstvo, svinstvo voči demokracii a svinstvo voči práci tohto parlamentu, že 18.39, keď už nikto netuší, že čo sa tu ešte bude chvíľku diať, príde tak dôležitá vec, tak dôležitá vec, ako zavedenie vzdelanostného cenzu do slovenského politického života, tak to je svinstvo par excellence. Obrovské svinstvo! Budeme sa pozerať na to, kto má aké vzdelanie, ale to, že starostov po Slovensku robia mafiánski hajzli, ktorí rozkrádajú eurofondy, hajzli, ktorí rozkrádajú rozpočty vlastných obcí, a kľudne môžu mať dva diplomy alebo aj tri – to nikoho netrápi! Cenzus na morálku dávať nebudeme. Ale to, že sa dokáže vyšvihnúť v komunite jeden človek a začať na sebe pracovať, aj keď nemá vzdelanie, tak to posadíme pod čiaru a už za tri mesiace vo voľbách povieme, áno, pasívne volebné právo tu máme pre všetkých, ale pre vás nie! To, čo tu práve teraz páchame a páchate, kolegovia, je, nie je žiadna veľká a kulantná vec. Môžeme si tomu hovoriť, ako chceme, teraz tu páchame svinstvo na najslabších obyvateľoch tohto štátu. Na tých, ktorí nemajú žiadne šance. Majú minimálne možnosti na to, aby boli vzdelaní, aby mohli pracovať. A keď začala vznikať aspoň nejaká nádej, že medzi nimi, medzi tými pár starostami môže byť jeden, dvaja, z ktorých môže vyrásť budúca elita, tak teraz ich pekne pošleme do čerta, lebo nemajú ani maturitu. Gratulujem! Gratulujem, civilizačný krok dopredu, naozaj môžme sa hanbiť, každý jeden človek, ktorý za toto zahlasuje!
Frešo, Pavol, poslanec NR SR (2014-11-10):
Ďakujem pekne, pani predsedajúca. Ďakujem kolegom za ich faktické poznámky. Tá asi najdôležitejšia vedie smerom k tomu, že je tu neúčastný pán premiér a takisto pán minister zdravotníctva. No a nechajú nás vlastne hádať, že či sú len takí zbabelí, alebo sú takí neokrôchaní. Jedna z týchto dvoch vecí, neokrôchaní, znamená, že nevedia, čo je základná slušnosť, a pri takom, že niekto si odnesie miliónový vývar so sebou, a proste tvárime sa, že je to v poriadku, tak sa ani len neprídu pozrieť na to, akým spôsobom sa k tomu stavia opozícia, ktorá to žiada jasne vyšetriť. Alebo potom naozaj sú zbabelí, že utiekli pred tými otázkami. To znamená, že majú toho masla na hlave podstatne viacej a vlastne robia to, čo nám ľudia celý vlastne týždeň píšu, lebo nám píšu, že to je omnoho väčšie, že je to chobotnica krížom cez celý štát, a dávajú nám ďalšie a ďalšie tipy. Je to dosť zlá správa hlavne pre dnešné hlasovanie, lebo predpokladám, že poslankyne, poslanci SMER-u poslúchnu stranícku sociálnodemokratickú disciplínu. Videli sme jej reprezentanta, ako vyzerá, zachovajú sa podobne a podržia svojho premiéra a bude sa tu šafáriť naďalej. Ale som zasa na druhej strane pevne presvedčený, že silný verejný tlak, a Piešťany sú obrovský verejný tlak, už v tejto chvíli ne-do-vo-lí ani takému salónnemu sociálnemu demokratovi, ktorému sú ľudia úplne jedno a biznis je na prvom mieste, aby chodil po vonku a nebál sa toho, že ľudia sa ho opýtajú, čo s tým miliónom eur, kto si ten vývar vopchal do vrecka. Čiže pokojne dorobme, kolegyne, kolegovia, svoju prácu, argumentujme, či tu v Národnej rade, alebo argumentujme priamo medzi ľuďmi, aby sa aktívne pýtali aj sociálnych demokratov alebo tzv. sociálnych demokratov, kde je ten jeden milión eur a kde sú ďalšie špinavé kšefty v zdravotníctve. Bude to nakoniec fungovať. Ďakujem veľmi pekne.
M. Košútová, poslankyňa: (2007-05-17):
Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbory Národnej rady Slovenskej republiky, ktorým bol vládny návrh zákona pridelený, zaujali k nemu tieto stanoviská: Ústavnoprávny výbor Národnej rady uznesením č. 140 z 24. apríla 2007 s vládnym návrhom zákona súhlasil a odporučil ho Národnej rade Slovenskej republiky schváliť; Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 98 z 25. apríla 2007 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: o bodoch spoločnej správy 1 až 24 hlasovať spoločne s návrhom gestorského výboru schváliť. Pán predsedajúci, prosím, otvorte rozpravu.
Pellegrini, Peter, predseda NR SR (2024-01-16):
Dokončíme faktické a potom ešte pre plénum, pretože ste tu neboli všetci, keď som vás informoval o niektorých technických veciach, tak dokončíme ešte faktické, pána poslanca Matoviča, pána Pročka a potom vám ešte raz zopakujem informáciu, ktorú som poskytol o druhej alebo o tretej, ale v pléne bolo vtedy málo ľudí. Nech sa páči, s faktickou pán poslanec Matovič.
Vons, Peter, poslanec NR SR (2023-03-22):
Ďakujem, pán podpredseda. Vážení kolegovia, kolegyne, predkladám vám spoločnú správu výborov Národnej rady Slovenskej republiky o výsledku prerokovania návrhu poslancov Národnej rady Petra Kremského, Milana Kuriaka, Petra Libu, Petra Vonsa, Vojtecha Tótha na vydanie zákona, ktorým sa dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 o dani z príjmov a v znení neskorších predpisov (tlač 1377) v druhom čítaní. Národná rada Slovenskej republiky uznesením č. 1446 zo 17. januára 2023 pridelila predmetný návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť: ústavnoprávny výbor uznesením č. 695 z 8. marca 2023, výbor pre financie a rozpočet uznesením č. 433 z 13. marca 2023 a výbor pre hospodárske záležitosti uznesením č. 411 z 13. marca 2023. Z uznesení výborov Národnej rady uvedených pod bodom III tejto správy vyplýva päť pozmeňujúcich a doplňujúcich návrhov. Gestorský výbor odporúča hlasovať o bodoch 1 až 5 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade návrh poslancov Národnej rady Slovenskej republiky Petra Kremského, Milana Kuriaka, Petra Libu, Petra Vonsa a Vojtecha Tótha na vydanie zákona, ktorým sa dopĺňa zákon č. 57/2018 o regionálnej investičnej pomoci a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 o dani z príjmov a v znení neskorších predpisov (tlač 1377) schváliť v znení pozmeňujúceho a doplňujúcich, v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporučil schváliť. Spoločná správa výborov o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 419 zo 14. marca 2023. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, skončil som, prosím, otvorte rozpravu.
Puci, Róbert, poslanec NR SR (2018-12-04):
Ďakujem pekne. Vážený pán predsedajúci, páni ministri, kolegyne, kolegovia, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona o ochrane majetku v plynárenstve a o doplnení zákona č. 160/2015 Z. z. Civilný sporový poriadok v znení zákona č. 87/2017 Z. z. Národná rada Slovenskej republiky uznesením č. 5502 zo 4. decembra 2018 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 498 zo 4. decembra 2018 a Výbor Národnej rady Slovenskej republiky pre hospodárske záležitosti uznesením č. 323 zo 4. decembra 2018. Z uznesení výborov Národnej rady Slovenskej republiky uvedených pod bodom III spoločnej správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o ochrane majetku v plynárenstve a o doplnení zákona č. 160/2015 Z. z. Civilný sporový poriadok v znení zákona č. 87/2017 Z. z. schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 324 z dnešného dňa. Týmto uznesením výbor zároveň poveril mňa ako spravodajcu, aby na schôdzi Národnej rady Slovenskej republiky som predniesol spoločnú správu o výsledku prerokovania návrhu na výboroch Národnej rady Slovenskej republiky. Pán predsedajúci, skončil som, otvorte, prosím, rozpravu.
M. Hort, podpredseda NR SR: (2008-02-15):
Slovo má pán poslanec Jozef Šimko, nech sa páči.
Mihál, Jozef, poslanec NR SR (2013-09-04):
Pán poslanec, vycítil som vo vašej reči kritiku nás, ako vlády Ivety Radičovej, mňa ministra, Luciu Nicholsonovú ako štátnu tajomníčku, že sme nič nerobili. Myslím si, že na túto kritiku akosi nepriamo odpovedal pán minister Richter vo svojej predchádzajúcej reči, keď celkom presne citoval moje slová z konca nášho vládnutia. A veľmi dobre viete, keďže chodíte konzultovať a riešite túto problematiku na ministerstve práce, že tento zákon o pomoci v hmotnej núdzi vychádza z toho, čo sme s Luciou Nicholsonovou pripravovali v roku 2011. A keď sa nepriamo vrátim ešte aj k pánovi ministrovi Richterovi, ja by som tento zákon bez problémov podporil, keby tam nebolo niekoľko takých veľkých škvŕn, ktoré mi jednoducho vadia. Vychádzali ste z našej práce, pokračovali ste v nej, ale, bohužiaľ, niektoré veci mi skutočne veľmi, ale veľmi vadia. Žiaľ.
Šeliga, Juraj, podpredseda NR SR (2020-07-23):
(Zaznel zvuk mobilného telefónu.) Poprosím vás, aby ste mobilné telefóny nepoužívali. Keďže tu boli námietky a po porade aj s legislatívou, teraz aby to celé rokovanie dávalo zmysel aj v zmysle rokovacieho poriadku, pán navrhovateľ, ak chcete vystúpiť, máte právo vystúpiť, lebo tým pádom, keby sme držali toto poradie, ktoré tu bolo, tak je obmedzené vaše právo a nikto vám vaše právo nechce obmedzovať. To je prvá vec. Ak chcete, nech sa páči, môžte vy vystúpiť kedykoľvek. A druhá, pardon, a druhá vec, ktorá je, takisto tu bola namietaná, že podpredseda Národnej rady je v zmysle ústavnej hierarchie vyššie ako ministri, to bolo takisto potvrdené, takže pred ministrami má právo vystúpiť podpredseda Národnej rady. Ale keďže žiadal pán Blanár ako prvý, takže teraz je na vás, aby ste mohli vystúpiť, samozrejme, pán premiér má právo takisto vystúpiť kedykoľvek aj pred týmito všetkými. Len aby sme si to dali do poriadku, aby sa nikto necítil ukrivdený. (Reakcia navrhovateľa.) No buď vystúpite teraz, alebo nie, ak nie, tak potom ide pán Pellegrini a potom je ďalšie, ďalšie poradie. Tak... (Reakcie z pléna.) Nech sa páči, pán podpredseda Pellegrini.
Pellegrini, Peter, predseda NR SR (2015-11-18):
Prezentujme sa a hlasujme o bode 18 spoločnej správy, s odporúčaním gestorského výboru schváliť. (Hlasovanie.) Prítomných 123 poslancov, za hlasoval 1, proti bolo 73, zdržalo sa 48 poslancov, nehlasoval 1. Tento bod sme neschválili.
Sulík, Richard, predseda NR SR (2011-03-24):
Ďakujem. S faktickými poznámkami sa prihlásili štyria poslanci. Pán poslanec Chren, nech sa páči.
Petráš, Vladislav, poslanec NR SR (2013-05-15):
Pán predseda, teraz dajme hlasovať o pozmeňujúcom a doplňujúcom návrhu, ktorý podal pán poslanec Procházka.
Grendel, Gábor, podpredseda NR SR (2021-03-31):
Posledný písomne prihlásený do rozpravy je pán poslanec Linhart. Nech sa páči.
M. Číž, podpredseda NR SR: (2008-11-05):
Otváram rozpravu. Do rozpravy som nedostal žiadnu písomnú prihlášku. Preto sa pýtam, kto sa hlási do rozpravy ústne. Neregistrujem žiadnu prihlášku. Preto uzatváram možnosť podania ústnych prihlášok do rozpravy. Vyhlasujem rozpravu za skončenú. Pán minister, pravdepodobne nechcete zaujať stanovisko, rovnako ako spravodajca. Ďakujem pekne. A prerušujem rokovanie o tomto bode programu. Teraz pristúpime k druhému čítaniu o vládnom návrhu zákona o Audiovizuálnom fonde a o zmene a doplnení niektorých zákonov . Vládny návrh zákona má číslo 702 parlamentnej tlače, informácia výborov má číslo 702a. Pán minister, máte slovo, odôvodnite, prosím, tento vládny návrh zákona.
Kováčik, Dušan, špeciálny prokurátor Úradu špeciálnej prokuratúry Generálnej prokuratúry SR (2019-10-16):
Vážený pán predsedajúci, vážené pani poslankyne, vážení páni poslanci, v prvom rade by som chcel ešte zareagovať na pána poslanca Baránika, ktorý ma vyzval na ústavnoprávnom výbore, keď som mu nevedel zodpovedať na otázku, ako dopadla vec – trestné oznámenie pána prokurátora Špirka z Úradu špeciálnej prokuratúry za 200-miliónový úplatok pre, budem citovať, „pre strapatého“, tak ako ste, pán poslanec, sám povedali. Priznám sa, ja som vedel, že podanie pána Špirka prešetrovala Generálna prokuratúra, bol som na Generálnej prokuratúre. Zistil som, že takouto skutočnosťou sa nikto nezaoberal ani na našom úrade, preto som išiel priamo za pánom prokurátorom Špirkom, ktorý mi povedal, že nikdy takéto oznámenie nedával, že to asi ste to nejak zle pochopili, alebo museli ste vy zle nejako vnímať. No darmo krútite hlavou, pán poslanec, to mi povedal pán Špirko. (Reakcia z pléna. Prerušenie vystúpenia predsedajúcim.)
Hrušovský, Pavol, podpredseda NR SR (2010-12-10):
Pán poslanec Jurčík.
K. Tóthová, poslankyňa: (2005-01-20):
Vážený pán minister, vy ste si asi nie dobre prečítali moju otázku. Ja som sa nepýtala, koľko voľných miest je, pretože za 1 rok to isté miesto sa môže stať trikrát aj štyrikrát voľné. Ja som sa jasne pýtala na novovytvorené pracovné miesta a o tom musíte mať prehľad a presný, pretože jednak dávajú sa príspevky na novovytvorené pracovné miesta a jednak sú nahlasované príslušným orgánom štátnej správy. Takže, vy ste, nebudem o tom ďalej diskutovať, aby sa dostalo aj na ďalších, vy ste zrejme omylom zle teda odpovedali na moju otázku. Preto v interpeláciách vám to zopakujem a spresním s presnejšou požiadavkou, ako je možné urobiť v jednej vete na lístočku na hodine otázok. Ja som presvedčená, že v novinách koľkokrát tisícky pracovníkov prichádza o miesta, a keď 500 nových miest je nových, voľných, tak sú o tom veľké články. Môže to byť z môjho hľadiska nedostatočná znalosť, a preto ja vás, ako som  povedala, požiadam v rámci interpelácií o presnú odpoveď. Čiže, doplňujúcu otázku nemám. Ďakujem vám veľmi pekne.
Ďuriš Nicholsonová, Lucia, podpredsedníčka NR SR (2019-02-12):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto, vyhlasujem všeobecnú rozpravu k tomuto bodu za skončenú a prerušujem rokovanie o tomto bode programu. V rokovaní pokračujeme prvým čítaním o návrhu poslancov Národnej rady Slovenskej republiky Miroslava Beblavého a Simony Petrík na vydanie zákona, ktorým sa mení zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov . Návrh zákona má parlamentnú tlač 1280, návrh na jeho pridelenie na prerokovanie výborom je v rozhodnutí pod č. 1348. Opäť ho uvedie pani poslankyňa Simona Petrík. Nech sa páči.
Kuffa, Štefan, poslanec NR SR (2014-07-10):
Ďakujem za slovo. Tak ako si to, kolega, povedal, ľahšie je čosi povoliť ako zakázať. A problém celý je tuná, keby sme sa bavili možno o voľnom pondelku alebo utorku, bolo by to oveľa menej dramatickejšie a možno skôr by sa toto plénum tu na tom dohodlo, ale presne, ako si to spomenul, akonáhle má to konfesný nádych, tak hneď je tu vlna odporu liberálov, ktorí hľadajú všelijaké argumenty. Áno, aj keď to vyznelo úsmevne, ja som sa tiež zamyslel nad tými štatistikami, že tri a pol tisíc zamestnancov príde o prácu. No ja si to nemyslím. A ani táto ekonomika nestojí práve na tom, aby v nedeľu sa u nás pracovalo. Keď dokážu oveľa vyspelejšie krajiny nedeľu v podstate mať voľnú, tak myslím si, že aj naša krajina by to dokázala. Naozaj treba vychádzať aj z toho historického kontextu Európy. A tak ako bola pred stovkami rokov zavedená táto nedeľa v našom kontexte európskom, myslím si, že len sa treba vrátiť k tej tradícii. Áno, ja som tiež vnútorne presvedčený o tom, že raz ľudia budú unakupovaní k smrti. Oni sú unudení. A tie vychádzky sú naozaj. Deti, matky, mladé mamičky vyberú sa na nákup a idú do hypermarketov. Máte tam aj lavičky, oddychové zóny. Ja sa tiež nad tým toľkokrát zamýšľam, aký to je dnešný, novodobý spôsob trávenia voľného času. Človek je náchylný na to, možnože vás pozvú aj priatelia a známi, ale ja vyzývam všetky rodiny aj tých ľudí, aby ten voľný čas trávili naozaj vychádzkou vonku, do prírody a mali reálny kontakt so životom.
Raši, Richard, minister investícií, regionálneho rozvoja a informatizácie SR (2024-09-10):
Príjemný deň prajem, ctené dámy poslankyne, vážení páni poslanci, vážený pán predsedajúci, dovoľte mi, aby som uviedol vládny návrh zákona, ktorým sa mení zákon č. 325/2022 Z. z., ktorým sa dopĺňa zákon o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov. Výhradným a jediným cieľom tohto zákona je posun účinnosti ustanovení týkajúcich sa zmien v zaručenej konverzii zavedených zákonom č. 325/2022. Tieto zmeny boli schválené za účelom zjednodušiť výkon zaručenej konverzie pre osoby, ktoré zaručenú konverziu vykonávajú, a ktorých výsledkom má byť posilnenie dôveryhodnosti výstupov z tejto konverzie. A tieto zmeny si vyžadujú úpravu aktuálneho technického riešenia centrálnej evidencie záznamov vo vykonanej zaručenej konverzii, ktorej správcom je Ministerstvo investícií a regionálneho rozvoja a informatizácie Slovenskej republiky. Keď som to uvádzal v prvom čítaní, bola tu rozprava, bol dotaz, prečo sa zaručená konverzia posúva o dva roky. V tejto súvislosti pán poslanec Malatinec predložil na výbore poslanecký pozmeňujúci návrh, s ktorým sa stotožňujeme a ktorý sme teda pripravili na našom ministerstve a ktorého cieľom je, alebo teda ktorého obsahom je, že pôvodný návrh zákona, teda posun z 1. októbra ´24 na 1. októbra ´26 sa mení z 1. októbra ´24 na 1. októbra ´25, teda posun tohto návrhu zákona sa skracuje, jeho platnosti, a bude teda platný od, tento posun teda nebude dva roky, ale bude iba jeden rok. Ďakujem pekne, pán predsedajúci, skončil som.
Pellegrini, Peter, predseda NR SR (2015-11-12):
V poriadku, ďakujem. Nech sa páči, pokračujme.
M. Číž, podpredseda NR SR: (2007-06-21):
Slovo má pani poslankyňa Jarmila Tkáčová.
Grendel, Gábor, podpredseda NR SR (2021-11-02):
Za hlasovanie zatiaľ nie je možné, pán poslanec, vyvodzovať trestnú zodpovednosť, ak na toto ste narážali. Päť faktických poznámok na vaše vystúpenie. Pán poslanec Mizík ako prvý.
Kuffa, Štefan, poslanec NR SR (2021-11-03):
Pán Zajačik, je to vládny návrh zákona alebo poslanecký návrh zákona? Viete, pán Budaj tu včera tak aj sedel a tak, aj keď aj v médiách ho človek ako tak počúva, on sa tvári, že je to jeho návrh zákona. Tuná pri týchto národných parkoch. Ale pokiaľ viem, boli ste 18 poslanci, ktorí ste tento návrh podali. A vy si trúfate takto drzo povedať, prepáčte za výraz, ale to hovorím, lebo to neviem ani ináč pomenovať, že vy ste diskutovali so všetkými ľuďmi. A kde ste vynechali odborníkov? Práve aj zo štátnej správy ste ich vynechali, ste ich odignorovali. A naozaj, tak ako ste to aj priznali, že sme diskutovali, aj sme sa hádali a ja vám poviem, áno, vyvrcholením pritakávate, ďakujem, a vyvrcholením tých vašich diskusií bola na Orave bitka. Však tam bola bitka, prosím vás pekne, čo ľudia už nevedeli kam z konopí, tak ste im to dobre vysvetlili, že tak si chránili svoje pozemky, že tam sa začali mlátiť ako tí ľudia. Takto ste vy diskutovali. Bitkou to bolo zavŕšené. Však si to môžte pozrieť aj na internete je to zverejnené. A vy, pán Zajačik, vy sa nehanbíte? Vy ako predkladateľ tu poviete tri vety k takémuto veľkému vznešenému návrhu zákona, ktorý tuná je, a si sadnete, že je všetko v poriadku. Budete vyčítať nejakú Muránsku planinu. Tak ako to kolega Filip Kuffa povedal, veď to zrušte. Ja vám za to zahlasujem aj dnes, nech sa páči, predložte to na pozmeňujúci návrh zákona. Sedem a pol percenta národných parkov pre Slovenskú republiku je extrémne veľa. Vy idete ešte ďalšie územia vyhlasovať európskeho významu, tu zostane jeden obrovský skanzen zo Slovenskej republiky. A vy si myslíte, že my vám budeme pri tom miništrovať a asistovať. Pri týchto hlúpostiach. To nerátajte s tým, to v žiadnom prípade. Ľudí na vidieku ožobračujete o prácu, vyháňate ľudí z vidieku, vy si to, vy si to myslíte, že paradajky asi rastú v Tescu alebo, neviem, v hypermarkete. Ale to chlieb sa dorába na vidieku.
Muňko, Dušan, poslanec NR SR (2010-12-15):
Ja som chcel povedať, to čo povedal pán Jarjabek, že som rád, že pán minister, ktorý prišiel z tohto prostredia, berie na svoju zodpovednosť, keď to nebude. Mne nevadí na celej záležitosti, že treba niečo so Slovenskou televíziou, so Slovenským rozhlasom robiť, o tom nikto nepochybuje, tá zadlženosť je a bude ďalej. Ja som čakal, že bude spravená jedna seriózna analýza, čo bude odstupné, čo budú staré dlžoby, ako sa celá táto záležitosť bude v prvom kole riešiť a pripraví sa postup, ktorý by mal byť trebárs k 1. 1. 2012. Pán Krajcer, ja som presvedčený ako 66-ročný človek a dlhoročný riaditeľ, že keby som akokoľvek chcel túto celú záležitosť riešiť, tak k strate sa alebo k nule dostanem za dva roky, alebo, samozrejme, budete musieť zvýšiť koncesné poplatky a budete musieť riešiť veci, pretože žiadnu analýzu, pozrel som si, ja som sa na to díval nie z hľadiska politického, ale z hľadiska ekonomického, čo budú, aké programy budete, aké veci budete mať, akými vecami sa vysporiadate. Ale keď ste toto celé povedali, to, čo ste tu na záver povedali, že beriete politickú zodpovednosť, keď tento hybrid, ktorý vznikne, ja netvrdím, že to nefunguje niekde, že nebude ku koncu roka stratový. Ja budem rád, keď v roku 2013 sa dostane táto zložka, tak ako je postavená, na nulu. A pokiaľ sa týka, vôbec ma neprekvapuje alebo vôbec by som nebazíroval na plate manažmentu, pokiaľ je schopný tento manažment vykorčuľovať z celej tejto záležitosti, ale jednoducho zo skúsenosti mojej praktickej, že celý život som robil riaditeľa, viem, ako sa odstraňujú straty a ešte tobôž vo verejnoprávnych inštitúciách. Ďakujem pekne.
Štarchoň, Peter, poslanec NR SR (2017-05-17):
Vážený pán predsedajúci, vážené panie poslankyne, vážení páni poslanci, dovoľte mi v stručnosti oboznámiť vás s cieľom predkladaného návrhu zákona, ktorým je hlavne upraviť predovšetkým odvolávanie členov disciplinárnych komisií verejných vysokých škôl a fakúlt verejných vysokých škôl a zároveň aj rozšíriť možnosti vysokých škôl udeľovať absolventom magisterského študijného programu ďalšie akademické tituly. V podstate sa jedná o jednoduchý návrh zákona, ktorý sa, ktorý sa snaží predovšetkým vo svojej úprave v prvej časti odstrániť možné interpretačné a aplikačné problémy platnej a účinnej právnej úpravy, ktorá by v podstate umožňovala rektorom, resp. dekanom verejných vysokých škôl a fakúlt verejných vysokých škôl nielen vymenovať, ale po predchádzajúcom schválení akademickým senátom aj odvolávať členov disciplinárnych komisií. Druhá časť navrhovaného zákona sa týka možnosti rozšíriť poskytovanie, poskytovanie existujúcich akademických titulov zo strany slovenských vysokých škôl absolventom magisterských, teda vybraných magisterských študijných programov. Jedná sa o tituly Master of Laws, Master of Business Administration a Master of Public Health. V tomto prípade sa jedná o tituly, ktoré sú všeobecne akceptovanejšie predovšetkým v zahraničí. Je to do istej miery možné ich považovať a vnímať aj ako ekvivalent za klasický titul magister, samozrejme, za splnenia istých okolností. Samotný návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, zákonmi, v súlade s právom Európskej únie. Predkladaný návrh nemá vplyv na rozpočet verejnej správy, nemá ani negatívny vplyv na podnikateľské prostredie či životné prostredie a ani na informatizáciu spoločnosti. Ďakujem.
V. Veteška, podpredseda NR SR: (2007-11-27):
Prosím povereného overovateľa, aby informoval Národnú radu o výsledkoch tajného hlasovania. Nech sa páči.
Pellegrini, Peter, predseda NR SR (2015-11-11):
Hlasujme o bodoch spoločnej správy 1 až 11 s odporúčaním gestorského výboru schváliť ich. (Hlasovanie.) Prítomných 128 poslancov, za hlasovalo 97, proti bol 1 poslanec, zdržalo sa 30 poslancov. Tieto body sme schválili.
Puci, Róbert, poslanec NR SR (2015-03-17):
Takisto pokiaľ ide o druhý pozmeňujúci návrh pána poslanca Fecka, nemôžme dať o ňom hlasovať, nakoľko sme schválili body spoločnej správy 149, 154 a 213.
Hrnčiar, Andrej, podpredseda NR SR (2017-04-07):
Končím možnosť nahlásiť sa s faktickými poznámkami. Štyri faktické poznámky. Nech sa páči, pán poslanec Matovič.
Hrnčiar, Andrej, podpredseda NR SR (2016-10-25):
Končím možnosť nahlásiť sa s faktickými poznámkami. Na vystúpenie pána poslanca dve faktické poznámky. Pán poslanec Viskupič.
Číž, Miroslav, poslanec NR SR (2012-05-15):
Ďakujem pekne. Vážená pani kolegyňa, no táto situácia, ktorú tu vytvárate teraz, kolektívne ukazuje, že naozaj v politike sa dá vydržať iba s veľmi silným žalúdkom. Len takú malú drobnú otázku mám. Ktože to bol ministrom spravodlivosti v rokoch 2002 až 2006, teda v čase Gorily, keď existovala? Nemilosrdne sa tu postavíte a teraz vyprávate, čo kto mal a tak ďalej. Naozaj, politika má byť umením možného. Takže pravdepodobne treba rozmýšľať predovšetkým nad tým, čo má zmysel do budúcnosti. Ale, pani kolegyňa, možno si pamätáte, SMER jedine, čo mohol urobiť, inicioval v rokoch 2006 alebo 2007 jedno vážne zasadnutie parlamentu skoro celodenné, kde sme sa práve zaoberali tými neuveriteľnými praktikami, o ktorých sa vedelo, ktoré sa nevedeli preukázať v súvislosti práve s privatizáciou veľkých celkov, ako bol z nich napr. SPP. Stačí, tí, ktorí niečo chcú o tom vedieť, ako SDKÚ skutočne reagovala, aby si pozreli, čo sa vtedy tu v parlamente všetko porozprávalo. Vtedy ešte o Gorile, bohužiaľ, nikto nevedel v konečnom dôsledku nič. Otázka je naozaj veľmi zložitá. A niekto dýcha vo väzbe na bezpečnosť štátu a na aspoň to základné morálne niveau, aby to tu fungovalo aspoň trošku. Ale aby SDKÚ tu išla v danom prípade a robila nejakého etického rozhodcu, je to, pani kolegyňa, nehnevajte sa na mňa, a to je jediná emotívna poznámka, nechutné.
Mihál, Jozef, poslanec NR SR (2012-06-21):
Ďakujem, pani podpredsedníčka. Pán minister, ďakujem zatiaľ za odpoveď, ktorú pripravili experti na ministerstve práce. Ja by som rád počul tak trošku od srdca váš postoj k tomu, že by sa mala znovu zaviesť pracovná zdravotná služba v nejakej tej sprísnenej podobe oproti súčasnému stavu. Podľa môjho názoru totižto pôjde o ďalšiu komplikáciu, ktorú utŕžia zamestnávatelia a rozhodne nemožno hovoriť o znížení administratívnych povinností zamestnávateľov, o odbyrokratizovávaní a o znížení záťaže zamestnávateľov, ak sa znovu vráti stav, ktorý tu bol pred rokom 2011, a keď to dáme do kontextu s opatreniami, ktoré pripravujete v rámci balíčka ozdravných opatrení, keď to dáme do kontextu s tým, ako pripravujete novelu Zákonníka práce, tak ak si podnikatelia, a myslím tým teraz najmä drobných podnikateľov, ktorí majú niekoľko zamestnancov a ktorí zamestnávajú síce dvoch-troch, možno desiatich zamestnancov, ale ktorí sú chrbticou, pokiaľ ide o rozsah zamestnanosti na Slovensku, dostanú veľmi ťažké rany. Zvyšovanie odvodov, zvyšovanie daní, rušenie práce na dohodu, zavádzanie súbehu odstupného a výpovednej doby a ďalšie zmeny v Zákonníku práce. To všetko sú zlé správy práve pre tieto malé podniky, ktorým môžeme, týmto podnikateľom, byť radi a vďační, že zamestnávajú ľudí, a tak prispievajú aspoň sčasti k brzdeniu rastu nezamestnanosti na Slovensku. Pýtam sa teda ešte raz, pán minister, vy sa osobne stotožňujete s takýmto nárastom byrokratickej záťaže našich drobných podnikateľov?
Sulík, Richard, predseda NR SR (2010-12-01):
Ďakujem pekne. S faktickou poznámkou sa neprihlásil nikto. Uzatváram rozpravu. Chce k rozprave zaujať stanovisko navrhovateľ? Nie. Spoločná spravodajkyňa? Tiež nie. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov . Vládny návrh zákona je pod tlačou 96. Výsledky rokovania výborov majú tlač 96a. Poprosím pána ministra financií, aby uviedol tento návrh zákona a poprosím spoločného spravodajcu pána poslanca Štefanca, aby zaujal miesto pre spravodajcu. Nech sa páči.
Pellegrini, Peter, predseda NR SR (2015-01-29):
Pán minister, nech sa páči.
J. Jasovský, poslanec: (2004-11-02):
Náš poslanecký klub sa zapojil v stredu a vo štvrtok, tak ako aj predtým mnohokrát, do mnohých diskusií k návrhom zákonov, pretože, tak ako aj mnohokrát predtým, aj mnoho zákonov v minulom týždni, ktoré sme prerokúvali, bolo pripravovaných neodborne, nekompetentne, mnohými pozmeňujúcimi návrhmi sme sa snažili tieto zákony zlepšiť. Ako to skončilo, dámy a páni? Vykrikovaním a hulákaním poslancov vládnej koalície na nás. Chceli sme žiadať nápravu prostredníctvom pána poslanca Maxona, iste, nie zo svojho miesta, nebolo mu umožnené, aby predniesol svoj protest, ktorý mal predniesť v mene nášho poslaneckého klubu. Ako sa teda máme správať, dámy a páni, ako poslanecký klub, ktorý má nejaké práva, alebo ako poslanecký klub, ktorý je tu zakríknutý v tomto parlamente? Arogantné správanie teda v piatok pokračovalo, dámy a páni, boli nám vnucované mnohé návrhy a závery, ktoré sme my neprijali na poslaneckom klube, ani žiadny z našich poslancov ich tu nepredniesol. Bol som šokovaný vystúpením pána ministra v televízii v piatok, akurát pred sviatkami, ktoré majú symbolizovať akúsi pokoru. A vyhlásenie pána ministra voči profesorke je, myslím, od docenta, aj keď je v tejto chvíli náhodou ministrom, veľmi neschopné, veľmi nešikovné a veľmi nešťastné. Iste, svetská sláva, pán minister, je poľná tráva. Takže zvažujte svoje slová pre budúcnosť a ceňte si aspoň akademické hodnoty, keď si už neviete hodnoty ľudské a charakterové trošku zvážiť.
Paška, Pavol, predseda NR SR (2013-10-22):
Pán predseda výboru Choma.
J. Brocka, poslanec: (2002-11-06):
Ja som si to aj preto dovolil povedať, lebo pred týždňom, dvoma som bol veľmi disciplinovaný v tom smere, že musíme byť zodpovední a chrániť verejné financie, neohrozovať ich, neprehlbovať schodok verejných financií, štátneho rozpočtu, lebo to môže mať veľmi zlé dôsledky pre celú ekonomiku. Lenže medzi 25. októbrom a 26. októbrom tohto roka vzrástli výdavky uvažované v návrhu štátneho rozpočtu na budúci rok o 5,5 miliardy korún. Dobre počujete. To sú čísla z tlače. Ešte v piatok bol schodok štátneho rozpočtu o 5,5 miliardy menší ako nasledujúci deň, keď jednotliví ministri nafúkli svoje kapitoly o 5,5 miliardy. Čiže ak sme mohli alebo ak je to možné, tak ja by som naozaj rád diskutoval o tom, že kde ešte môže vláda šetriť alebo kde sú tie možnosti, a hovorím to preto, lebo som si istý úvod pripravil pri stavebnom sporení. Tak ak vláda bude dávať 2,8 miliardy korún a podporovať sporenie, to znamená, že si neodtŕhate od úst, ale odkladáte to, čo vám zostane, a vláda podporuje stavebné sporenie, z ktorého používate peniaze na zariadenie bytu a niekedy aj na kúpu auta alebo iných vecí, ktoré s bývaním nemajú niekedy veľa spoločného, čiže chcem poukázať, že sú tu obrovské rezervy a ja by som chcel v tomto vyzvať najmä reformných ministrov, ktorí na to majú väčší priestor ako poslanec alebo poslanci, aby sme ešte využili čas na diskusiu o tom,  či v prípade tohto zákona o prídavkoch na deti, lebo to sú deti voličov ANO, SMK, HZDS aj KDH, že by sme mohli v tomto jedinom prípade prejaviť oveľa väčšiu citlivosť vo vzťahu k rodinám s deťmi, keď vieme, čo nás po novom roku čaká. Dámy a páni, prepáčte mi, že som vás zdržal pri rokovaní o týchto skrátených konaniach. (Potlesk.)
Sulík, Richard, predseda NR SR (2011-02-08):
Vážené panie poslankyne, poslanci, poprosím vás, keby ste sa mohli usadiť. Budeme pokračovať hlasovaním. Pre informáciu najprv budeme hlasovať o novele rokovacieho poriadku, potom budeme hlasovať o obchodovaní s emisiami v skrátenom legislatívnom konaní. Potom nasledujú raz, dva, tri, štyri návrhy, ktorých predkladateľom je pán minister vnútra Lipšic. Potom budeme, zopakujeme si tajnú voľbu kandidáta na sudcu disciplinárneho súdu. Poobede budeme hlasovať o bode č. 31, tak ako bolo dohodnuté minulý týždeň, to je novela k ÚRSO, a takisto budeme poobede hlasovať o Zákonníku práce, a to z toho dôvodu, že neboli včas rozdané pozmeňujúce návrhy. Pristúpime teraz k hlasovaniu. Pokračujeme v prerušenom rokovaní hlasovaním v prvom čítaní o návrhu poslancov Pavla Abrhana, Milana Horta, Jozefa Kollára a Lászlóa Solymosa na vydanie zákona, ktorým sa mení a dopĺňa zákon č. 350/1996 o rokovacom poriadku Národnej rady (tlač 228). Dávam slovo spravodajkyni, ktorú určil navrhnutý gestorský výbor poslankyni Edite Pfundtner, aby hlasovanie uviedla. Nech sa páči. (Hlasovanie o návrhu poslancov Národnej rady Slovenskej republiky Pavla Abrhana, Milana Horta, Jozefa Kollára a Lászlóa Solymosa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov , tlač 228.)
Bugár, Béla, podpredseda NR SR (2017-12-12):
Pani poslankyňa bola jediná, ktorá vystúpila v rozprave. Vyhlasujem rozpravu za skončenú. Pán spravodajca, chcete sa vyjadriť? Nie. Ďakujem pekne. Prerušujem rokovanie o tomto bode programu a budeme pokračovať prvým čítaním o návrhu poslancov Petry Krištúfkovej, Borisa Kollára, Zuzany Šebovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažko chorého zdravotného..., pardon, ťažkého zdravotného postihnutia (tlač 768). Nech sa páči, pani poslankyňa Krištúfková, máte slovo. (Rokovanie o návrhu poslancov Národnej rady Slovenskej republiky Petry Krištúfkovej, Borisa Kollára a Zuzany Šebovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 768.)
Puci, Róbert, poslanec NR SR (2018-09-19):
Dobré ráno, ďakujem pekne. Vážený pán predsedajúci, pán minister, kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov a ktorým sa mení zákon č. 290/2016 Z. z. o podpore malého a stredného podnikania a o zmene a doplnení zákona č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov v znení zákona č. 177/2018 Z. z. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby predmetný, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu v Národnej rade Slovenskej republiky v prvom čítaní. Pán predsedajúci, otvorte, prosím, rozpravu.
Paška, Pavol, predseda NR SR (2012-08-10):
Hlasujeme o návrhu pána poslanca Podmanického. (Hlasovanie.) 127 prítomných, 124 za, 1 proti, 2 sa zdržali. Návrh sme schválili.
Fecko, Martin, poslanec NR SR (2016-09-23):
Ďakujem pekne, ja iba mini, krátko, že, pán premiér, je mi, jak by som povedal, smutno, že realizujete vykrádanie obsahu významu slov. Ďakujem pekne.
Laurenčík, Milan, podpredseda NR SR (2020-05-19):
Ďakujeme pekne. Prosím vás, zaujmite miesto pre navrhovateľa. Teraz poprosím predsedu výboru pre kultúru a médiá poslanca Kristiána Čekovského, aby informoval Národnú radu o výsledku prerokovania správy vo výbore. Nech sa páči, pán predseda, máte slovo.
P. Hrušovský, predseda NR SR: (2004-09-23):
(Hlasovanie.) 141 prítomných, 60 proti, 81 sa zdržalo. Neschválili sme návrh. V. Horák, poslanec: Hlasujeme o bode č. 12 zo spoločnej správy.
Hort, Milan, podpredseda NR SR (2011-07-08):
Ďakujem pekne, pani poslankyňa. Faktické poznámky na vaše vystúpenie budú zrejme dve, pán poslanec Juraj Blanár a pán poslanec Szilárd Somogyi. Uzatváram možnosť prihlásiť sa s faktickou poznámkou. Slovo má pán poslanec Blanár, nech sa páči.
Pellegrini, Peter, predseda NR SR (2024-01-16):
Pani poslankyňa Kolíková.